**ROMÂNIA**

 *Nesecret*

 **MINISTERUL AFACERILOR INTERNE** Nr. 1581 din 01.02.2022 **INSTITUŢIA PREFECTULUI-** Exemplar unic

 **JUDEŢUL COVASNA**

**ANUNȚ**

**În atenția operatorilor economici interesați**

**Instituția Prefectului-Județul Covasna realizează un studiu de piață pentru următoarele lucrări de reparații:**

***1. Lucrări de reparații exterioare a fațadei la sediul Instituției Prefectului – Județul Covasna din Sfântu Gheorghe, str.Piața Libertății, nr.6, jud.Covasna.***

 ***2. Lucrări de înlocuire învelitoare din tablă, precum și lucrările conexe impuse de elementele de policarbonat, existente la sediul Instituției Prefectului – Județul Covasna din Sfântu Gheorghe, str.Piața Libertății, nr.6, jud.Covasna.***

Astfel, Instituția Prefectului-Județul Covasna, în calitate de autoritate contractantă, invită operatorii economici autorizați la sediul instituției, pentru a vizita amplasamentul în vederea furnizării unei oferte de preț conținând devizul defalcat pe cele două categorii de lucrări, având în vedere inclusiv posibilitatea apariției unor lucrări ascunse. În urma vizitării amplasamentului, cei interesați vor depune la sediul instituției, următoarele documente:

- Propunere tehnică, ce va cuprinde o detaliere exactă a serviciilor, în concordanţă cu specificațiile tehnice ale clădirii;

- Propunerea financiară, ce va cuprinde preţul în lei, cu şi fără T.V.A., precum și perioada de valabilitate a ofertei.

Prezentul anunț nu constituie un angajament de contractare a serviciilor oferite. Achiziția se va realiza în baza unei comenzi ferme ulterior îndeplinirii tuturor formalităților prevăzute de legislația în vigoare din domeniul achizițiilor publice.

**Pentru informații suplimentare vă rugăm să contactați Cabinetul Prefectului la *numărul de telefon 0267/315 444 sau pe adresa de e-mail*** ***cabinetulprefectului@prefecturacv.ro******, Director de cabinet dl. AMBRUS Zsombor.***

 **PREFECT,**

 **dr. RÁDULY István**